OpenLLM-France/wikimedia huggingface dataset:
# Eudes de Saint-Amand

Eudes de Saint-Amand —també anomenat Odon de Saint-Amand— va ser el vuitè Gran Mestre del Temple.
Pertanyia a una família noble del Llemosí. Va marxar molt jove a Palestina, ja que quan assumeix la direcció dels templers, té en el seu haver una important carrera militar, ja que havia ocupat el càrrec de mariscal del regne i vescomte de Jerusalem. És desconeguda la data del seu ingrés al Temple i va succeir a l'efímer Philippe de Milly al capdavant de l'Ordre cap 1171. Tot i que va gaudir d'una reputació com a home sagaç i de gran coratge, el cronista Guillem de Tir el descriu així:
| « | Home roí, superb, arrogant, que respira només furor, sense temor de Déu i sense consideració cap als altres... va morir en la misèria, sense pena de ningú. | » |
Només ser elegit es va oposar al rei Amalaric I de Jerusalem al rebutjar presentar davant la justícia real al templer Gantier du Mesnil, culpable d'haver assassinat un emissari del Vell de la Muntanya. El seu enfrontament va durar fins a la mort del rei, a qui va succeir el jove i malalt Balduí IV de Jerusalem. En 1177, Saladí va llançar un raid en Ascaló amb gairebé 20.000 homes. Al punt Balduí IV es va dirigir al seu encontre amb només 3.000 infants i 375 cavallers, dels quals 80 eren templers conduïts pel seu cap. Són els templers els que se situen a l'avantguarda i carreguen atropellant a les primeres línies del sultà Ayub.
| « | L'àngel exterminador semblava seguir en la baralla. | » |
La batalla d'Ascaló (18 de novembre de 1177) va ser una gran victòria dels cristians aconseguida en part gràcies a l'ímpetu i la fúria de la càrrega dels templers. No obstant això, l'any següent, mentre l'exèrcit construïa un fort sobre el riu Jordà, va ser sorprès per Saladí (batalla del gual de Jacob). Mentre els cavallers es desbanden, només resisteixen els templers, igual que els hospitalaris, i tots sucumbeixen a excepció de Eudes de Saint-Amand. El sultà vol intercanviar per un dels seus nebots presoner de l'Ordre, però el Gran Mestre, que rebutja l'oferta, li respon:
| « | Jo no puc autoritzar amb el meu exemple la covardia dels meus cavallers que es deixarien prendre amb l'esperança de ser rescatats. Un templer ha de vèncer o morir, i no pot donar per la seva rescat altra cosa que no sigui sinó el seu punyal i el seu cinturó. | » |
Portat el captiveri, morí a Damasc el 19 d'octubre de 1179, el que és confirmat pel registre de Reims.

## Referències

* ↑ Alain Demurger, Les Templiers, une chevalerie chrétienne au Moyen Âge, Paris, Seuil, coll. « Points Histoire », 2008 (1re éd. 2005), poche, 664 p. (ISBN 978-2-7578-1122-1), p. 611
* ↑ René Grousset, Histoire des croisades et du royaume franc de Jérusalem - II. 1131-1187 L'équilibre, Paris, Perrin, 1935 (réimpr. 2006), 1013 p., p. 617-626
# Valleyview

Valleyview és una vila dels Estats Units a l'estat d'Ohio. Segons el cens del 2000 tenia 601 habitants.

## Demografia

Segons el cens del 2000, Valleyview tenia 601 habitants, 258 habitatges, i 168 famílies. La densitat de població era de 1.547 habitants/km².
Dels 258 habitatges en un 24,8% hi vivien nens de menys de 18 anys, en un 52,3% hi vivien parelles casades, en un 8,9% dones solteres, i en un 34,5% no eren unitats familiars. En el 28,7% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,5% tenia menys de 18 anys, un 5,2% entre 18 i 24, un 31,6% entre 25 i 44, un 26,5% de 45 a 60 i un 15,3% 65 anys o més.
L'edat mediana era de 40 anys. Per cada 100 dones de 18 o més anys hi havia 90,3 homes.
La renda mediana per habitatge era de 39.554 $ i la renda mediana per família de 45.455 $. Els homes tenien una renda mediana de 31.842 $ mentre que les dones 27.417 $. La renda per capita de la població era de 19.445 $. Aproximadament el 3% de les famílies i el 5,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valleyview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Valleyview». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Marc Castrici

Marc Castrici (en llatí Marcus Castricius) era el magistrat en cap de la ciutat de Placentia que es va negar a donar ostatges a Gneu Papiri Carbó quan aquest es va presentar davant de la ciutat l'any 84 aC. Ho explica Valeri Màxim.

## Referències

* ↑ Valeri Màxim. De Factis Dietisque Memorabilibus VI, 2,10
# CNG

CNG té els següents significats:
* Consell Nacional de Govern, òrgan de govern de l'Uruguai en el tercer quart del segle XX
* Converxencia Nacionalista Galega, partit polític gallec
* Gas natural comprimit (de les sigles en anglès de Compressed Natural Gas), combustible per a vehicles
# Wiseman

Wiseman és una concentració de població designada pel cens dels Estats Units a l'estat d'Alaska. Segons el cens del 2000 tenia 21 habitants.

## Demografia

Segons el cens del 2000, Wiseman tenia 21 habitants, 7 habitatges, i 3 famílies La densitat de població era de 0,1 habitants/km².
Dels 7 habitatges en un 57,1% hi vivien nens de menys de 18 anys, en un 57,1% hi vivien parelles casades, en un 0% dones solteres, i en un 42,9% no eren unitats familiars. En el 42,9% dels habitatges hi vivien persones soles el 42,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 4,5.
Per edats la població es repartia de la següent manera: un 38,1% tenia menys de 18 anys, un 9,5% entre 18 i 24, un 42,9% entre 25 i 44, un 9,5% de 45 a 60 i un 0% 65 anys o més.
L'edat mediana era de 34 anys. Per cada 100 dones de 18 o més anys hi havia 160 homes.
La renda mediana per habitatge era de 23.750 $ i la renda mediana per família de 24.583 $. Els homes tenien una renda mediana de 0 $ mentre que les dones 11.250 $. La renda per capita de la població era de 8.211 $. Cap de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Wiseman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Wiseman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Vigor

«Vigor» té aquests significats:
* Vigor (vi), conjunt de qualitats d'un vi que afecten al tast i a l'aroma.
* Vigor (llei), força d'obligació en les lleis. Segons el codi vigent a l'Estat espanyol, si no s'estableix altrament, la llei entra en vigor al cap de vint dies de llur publicació al butlletí oficial de l'estat.
* Vigor (videojoc), videojoc de supervivència creat per Bohemia Interactive.
# Vigor Lindberg

Vigor Lindberg (Norrköping, 26 d'abril de 1899 - Norrköping, 28 d'abril de 1956) va ser un futbolista suec, que jugava de davanter, que va competir durant les dècades de 1910 i 1920.
A nivells de clubs jugà al Sleipner (1917-1929). Amb la selecció de futbol de Suècia va jugar dos partits entre 1918 i 1929. El 1924 fou seleccionat per disputar la competició de futbol dels Jocs Olímpics de París, on l'equip guanyà la medalla de bronze, però ell no disputà cap partit.

## Referències

* ↑ Vigor Lindberg - eu-football.info
* ↑ Vigor Lindberg - national-football-teams.com
* ↑ V. Lindberg a olympic.org
# Watto

Watto és un personatge de ficció pertanyent a l'univers de Star Wars. Apareix en l'Episodi I: L'Amenaça Fantasma com amo d'Anakin Skywalker i la seua mare, Shmi en el planeta Tatooine; així com en l'Episodi II: L'Atac dels Clons.

## Personalitat

Watto és un ser sagaç i egoista amo d'una tenda de recanvis en Mos Espa, en el planeta de Tatooine. Es tracta d'un toydarià, una raça d'éssers alats de Toldaría, entre que les seues característiques es troben la de ser éssers de voluntat ferma, resistents als trucs mentals dels cavallers Jedi. En realitat, el seu negoci és de venedor de ferralla, i gràcies a la seua astúcia ha sabut traure-li profit i guanyar diners per a la seua veritable passió: el joc. Watto no dubta en emprar daus trucats per a guanyar alguna de les seues apostes o per a jugar amb avantatge a l'hora de regatejar, com fa quan està en joc Anakin Skywalker i la seua mare en un regateig amb Qui-Gon Jinn.
Té passió també per les carreres de baines que se celebren en Mos Espa, així com la revolada que produeixen les mateixes i veure-les amb els seus amics o coneguts.
Es pot afirmar que Watto és un mal perdedor. Després de perdre l'aposta que fa que Anakin Skywalker siga lliure, s'enfuria en pensar les astronòmiques sumes de diners que podia haver guanyat en cas d'haver apostat pel xicotet en la carrera de Boonta Eve. Va apostar per Sebulba.
El toydarià és aficionat també a fumar el seu shisha d'oli, que li provoca taques en la pell.
Watto és un ésser dur, però just. És conegut per tractar als seus esclaus amb més decència que uns altres.

## El seu negoci

Com es pot observar, Watto és un toydarià que necessita del negoci que regenta per a donar cabuda a la seua major afició: el joc i les apostes.
La seua botiga de ferro vell té nombrosa mercaderia; des de peces de recanvi molt cercades de droides en funcionament fins a brossa que li costara molt vendre o posar en el mercat. En el seu negoci, té nombrosos treballadors, que van des de droides fins a esclaus, dedicats a l'atenció al client i a la reparació i millora de peces per a la seua venda al públic.

## Bibliografia

* Beecroft, Simon. Nathan. Les héros de la saga, 2012, p. 208. ISBN 978-2-0925-3865-4.
* Fantasia-Team. Fantasia Verlag GmbH. Star Heroes Collector 2006 (en en+de), 2005. ISBN 978-3-9359-7632-9.
* Meyer, Kristin Lund. Nathan. Star Wars, épisode i (en francès), 2000, p. 48. ISBN 978-2-0924-0441-6. OCLC 411709193.
* Reynold, David West. Nathan. Star Wars, épisode i (en francès), 1999, p. 64. ISBN 978-2-0924-0435-5. OCLC 468010981.

## Enllaços externs

* Article sobre Watto (francès)
# Weidingen (Luxemburg)

Weidingen (en luxemburguès: Wegdichen; en alemany: Weidingen) és una vila de la comuna de Wiltz, situada al districte de Diekirch del cantó de Wiltz. Està a uns 42 km de distància de la ciutat de Luxemburg.

## Referències

* ↑ «Weidingen». [Consulta: 1r octubre 2015].
# Weidenfeld & Nicolson

Weidenfeld & Nicolson Ltd (fundada el 1948), sovint abreujada com W & N o Weidenfeld, és una editorial britànica de ficció i llibres de referència. Des de 1991 ha estat una divisió de Grup editorial Orion.

## Història

George Weidenfeld i Nigel Nicolson van fundar Weidenfeld & Nicolson el 1948 i entre altres llibres destacats van publicar Lolita (1959) de Vladímir Nabokov i Portrait of a Marriage (1973) de Nicolson, una biografia sincera de la seva mare, Vita Sackville-West i el seu pare, Harold Nicolson. En els seus primers anys, Weidenfeld també va publicar assajos d'Isaiah Berlin, Hugh Trevor-Roper, i Rose Macaulay, i novel·les de Mary McCarthy i Saul Bellow. Més tard va publicar títols de líders mundials i historiadors, juntament amb ficció contemporània i brillants llibres il·lustrats.
Weidenfeld va ser una de les primeres adquisicions del grup Orion després de la seva fundació el 1991, i va formar el nucli de la seva oferta. En aquella època els segells de Weidenfeld & Nicolson incloïen Phoenix, establert molt abans; i J. M. Dent, adquirit el 1988, i d'aquesta manera, la seva sèrie Everyman. Orion va ser adquirit, al seu torn, per Hachette Livre el 1998. Els drets en tapa dura de l'Everyman Library es van vendre l'any 1991, i sobreviuen com a propietat de Random House, les edicions de butxaca o en rústica d'Everyman Classics segueixen pertanyent a Orion.
A finals de l'any 2013, W & N va publicar l'edició britànica (i la filial d'Hachette Little, Brown and Company l'edició nord-americana) de I am Malala, les memòries de l'adolescent d'origen pakistanès Malala Yousafzai amb Christina Lamb. Malala Yousafzai és una activista per l'educació femenina, i guanyadora de el premi Nobel de la Pau el 2014.

## Referències

* ↑ A brief history, "Weidenfeld & Nicolson".
* ↑ «About Orion». The Orion Publishing Group. Arxivat de l'original el 9 de febrer de 2014. [Consulta: 11 abril 2014].
* ↑ A brief history, "Foundation".
* ↑ "Shot Pakistani teen Malala Yousafzai writing book" Arxivat 2013-03-31 a Wayback Machine.. Associated Press (Londres). 28 de marzo de 2013. MSN News (msn.org). Consultado el 11 de abril de 2014.
* ↑ "Formats and Editions of I am Malala". WorldCat. Consultado el 11 de abril de 2014.

## Enllaços externs

* Weidenfeld & Nicolson blog (anglès)
* The Orion Publishing Group (anglès)
# Wallace (Dakota del Sud)

Wallace és una població dels Estats Units a l'estat de Dakota del Sud. Segons el cens del 2000 tenia 86 habitants.

## Demografia

Segons el cens del 2000, Wallace tenia 86 habitants, 37 habitatges, i 23 famílies. La densitat de població era de 255,4 habitants per km².
Dels 37 habitatges en un 35,1% hi vivien nens de menys de 18 anys, en un 54,1% hi vivien parelles casades, en un 5,4% dones solteres, i en un 37,8% no eren unitats familiars. En el 37,8% dels habitatges hi vivien persones soles el 27% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,13.
Per edats la població es repartia de la següent manera: un 33,7% tenia menys de 18 anys, un 3,5% entre 18 i 24, un 27,9% entre 25 i 44, un 9,3% de 45 a 60 i un 25,6% 65 anys o més.
L'edat mediana era de 34 anys. Per cada 100 dones de 18 o més anys hi havia 83,9 homes.
La renda mediana per habitatge era de 27.708 $ i la renda mediana per família de 33.438 $. Els homes tenien una renda mediana de 33.750 $ mentre que les dones 24.063 $. La renda per capita de la població era de 14.677 $. Cap de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges famosos nascuts a Wallace

El vicepresident Hubert Humphrey, va néixer en aquest indret.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wallace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Wallace». American Fact Finder. Oficina del Cens dels Estats Units, 12-01-2010.
# Wallace

«Wallace» té aquests significats:
* Toponímia:
** Wallace (Califòrnia)
** Wallace (Carolina del Nord)
** Wallace (Dakota del Sud)
** Wallace (Idaho)
** Wallace (Indiana)
** Wallace (Kansas)
** Wallace (Louisiana)
** Wallace (Nebraska)
* Biografies:
** Cath Wallace
** Charles Judson Wallace (1982, Atlanta, Geòrgia), jugador de bàsquet estatunidenc
** Alfred Russel Wallace (1823 - 1913), geògraf, botànic i naturalista gal·lès
** Ben Wallace (1974, White Hall, Alabama), jugador americà de bàsquet
** David Foster Wallace (1962 – 2008), novel·lista, assaigs i escriptor de relats estatunidenc
** Gerald Wallace (1982, Sylacauga, Alabama), jugador de bàsquet estatunidenc
** Lewis Wallace (Brookville, Indiana, 1827 – Crawfordsville, Indiana, 1905) escriptor i militar nord-americà
** Matt Wallace, productor discogràfic americà
** Rasheed Wallace (1974, Filadèlfia, Pennsilvània), jugador de bàsquet estatunidenc
** Wallace Stegner (1909 - 1993), escriptor nord-americà
** William Wallace (1270 - 1305), cavaller escocès que va liderar la resistència contra l'ocupació anglesa
** William Wallace Campbell (Comtat de Hancock, 1862 - San Francisco, 1938), astrònom estatunidenc
** William Wallace (compositor) (1862-1940), compositor anglès
** William Wallace (matemàtic) (1768-1843), matemàtic escocès
** Charles Wallace Midgley (Anglaterra, 1885 - Barcelona, 1942), futbolista anglès establert a Catalunya
** Percival Francis Wallace Midgley (Anglaterra, 1890 - Barcelona, 1949), futbolista anglès establert a Catalunya
* Miscel·lània:
** Línia de Wallace, línia imaginaria que marca un límit biogeogràfic que separa les regions d'Àsia i Oceania
** Wallace i Gromit, personatge principals d'una sèrie britànica de tres curts d'animació en stop motion
** Col·lecció Wallace, museu d'art nacional localitzat a Londres
** Medalla Darwin-Wallace, guardó que la Societat Linneana de Londres atorga cada cinquanta anys, des del 1908
# Vincenzo Carafa

Vincenzo Carafa (5 de maig de 1585, Andria - † 6 de juny de 1649, Roma) fou un sacerdot jesuïta i escriptor italià, escollit setè General de la Companyia de Jesús.
Va néixer a Andria al si de la família dels comtes de Montorio i era parent del Papa Pau IV. Entrà a la Companyia de Jesús el 1604 i amb seixanta anys fou escollit General de la Companyia.
Fou professor de filosofia i director de la casa de la Companyia a Nàpols i n'era provincial en el moment de la seva elecció. Amb el nom d'Aloysius Sidereus fou autor de diverses obres ascètiques com Fascetto di Mirra, publicada el 1635 i traduïda a diverses llengües, Cammino del Cielo, Cittadino del Cielo, Il Peregrino della terra, Idea Christiani hominis i Il serafino. Com a superior general va dirigir una carta als jesuïtes: De mediis conservandi primaevum spiritum Societatis.
# Wanda Vázquez Garced

Wanda Vázquez Garced (San Juan, 9 de juliol de 1960) és una fiscal i funcionària porto-riquenya. Va estudiar advocacia en la Universitat de Puerto Rico i es va doctorar en Jurisprudència en la Universitat Interamericana de Puerto Rico. Durant 20 anys, va ser fiscal de districte del Departament de Justícia en la divisió de casos de violència domèstica i es va especialitzar en casos d'abús domèstic i sexual. El 2010, va ser nomenada pel llavors governador Luis Fortuño directora de l'oficina de la Procuradoria de la Dona, càrrec que va ocupar fins a 2016. A finals del 2016, el governador Ricardo Rosselló la va nomenar secretària de Justícia.
El 7 d'agost de 2019 va convertir-se en la nova governadora de Puerto Rico, la segona dona després de Sila Calderón (2001-2005), a partir de la renúncia de Ricardo Rosselló i després haver-se declarat inconstitucional el nomenament com a governador del Secretari d'Estat Pedro Pierluisi Urrutia, en no tenir el suport de les dues cambres de l'Assemblea Legislativa.

## Biografia

Va començar els seus estudis primaris a les escoles Ramón Marín i Margarita Janer a Guaynabo, Puerto Rico. Va estudiar a la Universitat de Puerto Rico, on va completar el batxillerat. Després va completar un Juris Doctor a la Facultat de Dret de la Universitat Interamericana de Puerto Rico. Durant la dècada de 1980, Vázquez va treballar per al Departament d'Habitatge de Puerto Rico. Després va treballar com a fiscal de districte per al Departament de Justícia de Puerto Rico durant 20 anys. Vázquez està especialitzada en casos d'abús domèstic i sexual. També va treballar en la Divisió Penal de la Fiscalia de Bayamón. El 2010, va ser designada per substituir a Ivonne Feliciano com a cap de l'Oficina de Drets de les Dones de l'illa "Procuradora la dona" sota l'administració del llavors governador de Puerto Rico Luis G. Fortuño Burset. El 30 de novembre de 2016, el governador electe Ricardo Rosselló la va nominar per al càrrec de Secretari de Justícia de Puerto Rico. Va ser confirmada i jurada el 18 de gener de 2017.

## Referències

* ↑ «Quién es Wanda Vásquez, la polémica secretaria de Justicia llamada a suceder a Ricardo Rosselló en Puerto Rico» (en castellà). BBC, 25-07-2019.
* ↑ «Wanda Vázquez: lo que debes saber sobre la posible sucesora del gobernador» (en castellà). El Nuevo Dia, 24-07-2019. [Consulta: 25 juliol 2019].
* ↑ «Wanda Vázquez, gobernadora de Puerto Rico por una carambola» (en castellà). La Vanguardia, 07-08-2019. [Consulta: 19 agost 2019].
* ↑ «Quién es Wanda Vázquez, la polémica secretaria de Justicia que se convirtió en la tercera gobernadora de Puerto Rico en menos de una semana» (en castellà). BBC News, 08-08-2019.
* ↑ «Wanda Wazquez Garced». El Nuevo Dia, 01-12-2016. [Consulta: 18 abril 2020].
* ↑ «Embattled Puerto Rico Gov. Ricardo Rosselló resigns amid public outcry» (en anglès). NBC Newdps, 25-07-2019. [Consulta: 18 abril 2020].
# Vladimír Špidla

Vladimír Špidla (Praga, Txecoslovàquia 1951) és un polític txec que fou Primer Ministre de la República Txeca entre 2002 i 2004 i Comissari Europeu de Treball, Assumptes Socials i Igualtat d'Oportunitats en la Comissió Barroso I.

## Biografia

Va néixer el 21 d'abril de 1951 a la ciutat de Praga. Va estudiar història a la Universitat de Praga, universitat en la qual es va doctorar l'any 1976.

## Activitat política

La seva activitat política va iniciar-se després de la Revolució de Vellut, moment en el qual va decidir unir-se al refundat Partit Socialdemòcrata Txec (ČSSD). El seu ascens dins el partit fou ràpid, sent escollit membre del Presidium del partit l'any 1992, vicepresident del mateix el 1997, i finalment líder del partit el 2001.
El 1996 fou escollit diputat del Parlament, esdevenint el juliol de 1998 Ministre de Treball i Assumptes Socials en el govern del Primer Ministre Miloš Zeman, càrrec que ocupà fins al juliol de 2002. Després de les eleccions generals de juliol de 2002 fou escollit Primer Ministre en una coalició del seu partit amb la Unió Cristiana i Democràtica, la Unió Lliure i la Unió Democràtica. Durant el seu càrrec de Primer Ministre també va exercir, de forma interina, el càrrec de President del país entre febrer i març de 2003. Després del fracàs del seu partit en les eleccions europees de 2004, en les quals el seu partit tan sols va aconseguir dos eurodiputats dels 24 possibles, dimití del seu càrrec de Primer Ministre així com de líder del seu partit el juliol de 2004.
El novembre d'aquell any acceptà esdevenir membre de la Comissió Barroso en representació del seu país, sent nomenat Comissari Europeu de Treball, Assumptes Socials i Igualtat d'Oportunitats, càrrec que deixà el 2010 després de la renovació de la comissió.

## Enllaços externs

* (txec) Informació de Vladimír Špidla al Govern de la República Txeca
* (castellà) Portal de Vladimír Špidla a la Comissió Europea
# Vídnoie

«Vídnoie» té aquests significats:

## Rússia

* Vídnoie (Moscou), ciutat de l'óblast de Moscou, a Rússia
* Vídnoie (Khabàrovsk), localitat del krai de Khabàrovsk, a Rússia

## Ucraïna

* Vídne (Crimea), localitat de la República Autònoma de Crimea, a Ucraïna
# Vídnoie (Khabàrovsk)

* Per a altres significats, vegeu «Vídnoie».
Vídnoie (en rus: Видное) és un poble del krai de Khabàrovsk, a Rússia, que el 2018 tenia 131 habitants. Pertany al districte rural de Viàzemski.

## Referències

* ↑ Иванов В. Д., Сергеев О. И. «История Уссурийского казачьего войска до 1917 года». ИИАЭ ДВО РАН, Владивосток, 01-08-2000. [Consulta: 11 juliol 2015].
# Wintzenheim

Wintzenheim (en alsacià Winzene) és un municipi francès, situat a la regió del Gran Est, al departament de l'Alt Rin. L'any 1999 tenia 7.524 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 2010 |
| 5.272 | 6.001 | 6.311 | 6.441 | 6.554 | 7.985 |

## Administració

Llista d'alcaldes :
| Període | Identitat | Partit |
| 2001-2008 | Guy Daesslé | |
| 2008- | Serge Nicole | |